Jeugliga kap Vavi, Malema oor teenkorrupsie-optogZwelinzima Vavi. Foto: Werner Beukes/SAPA “Ons is diep bekommerd oor die mense wat die teenkorrupsie-optogte gelei het. Zwelinzima Vavi het geen reg om te beweer hy is heilig nie nadat hy in op ŉ korrupte manier opgetree het, deur Cosatu in oneer te bring toe hy seks gehad het met ŉ junior werknemer,” het Njabulo Nzuza, sekretaris van die jeugliga, gesê. Nzuza het Malema daarvan beskuldig dat hy sy party se fondse wanbestee en bygevoeg dat Malema geen reg het “om op ‘n hoë perd te ry en hom self voor te doen as ŉ bewaarder van alles wat reg is” nie. Burgerlike organisasies, kerkleiers, politici en vakbonde het Woensdag ŉ optog na die Uniegebou in Pretoria gehou om te eis dat die regering korrupsie uitroei. Vavi, Malema, Bantu Holomisa en Irvin Jim was van die bekende mense wat aan die optog deelgeneem het. Nzuza het gesê die optog was ŉ publisiteitsfoefie om die ANC as ŉ korrupte organisasie uit te beeld. “Die ANC is nie korrup nie, dit is ŉ organisasie wat verbind is tot die skep van ŉ nasionale demokratiese samelewing.”